উপরের ছবিটি দেখে নিশ্চয় একবারেই চিনেছেন। হ্যাঁ, ইনিই সুনীল শেট্টি-পুত্র অহন শেট্টি। খুব তাড়াতাড়ি তাঁরও ডেবিউ হতে চলেছে বলিউডে। প্রযোজক সাজিদ নাদিয়াদওয়ালার পরবর্তী ছবিতে নায়কের ভূমিকায় অবতীর্ণ হতে চলেছেন অহন। বেশ কিছুদিন ধরেই এই ডেবিউ নিয়ে কানাঘুষো চলছিল। এবার আনুষ্ঠানিকভাবে অহনের প্রথম ছবির কথা ঘোষণা করলেন নাদিয়াদওয়ালা স্বয়ং। 
টুইটারে সেই তথ্যই আবার শেয়ার করেছেন ট্রেড অ্যানালিস্ট তরন আদর্শ। ছেলেকে শুভেচ্ছা জানিয়ে টুইট করেছেন সুনীল শেট্টিও। শ্যুটিং এখনও শুরু না হলেও ছবির প্রস্তুতিপর্ব চলছে জোরকদমে। এই মুহূর্তে অহন রয়েছেন লন্ডনে। সেখানে ৬ মাস মার্শাল আর্টের প্রশিক্ষণ নেওয়ার কথা তাঁর। কিন্তু নতুন ছবিতে তাঁর বিপরীতে নায়িকা কে হবেন, সে বিষয়ে এখনও পর্যন্ত কিছু জানা যায়নি। 
আরও পড়ুন
স্বামীজিকে নগ্ন করে হাঁটানোর হুমকি দিলেন বলিউড অভিনেত্রী
ব্যক্তিগত ছবি হ্যাক হয়ে গেল অভিনেত্রীর ল্যাপটপ থেকে
বাণী কপূরকে চুমু খেতে খেতে বোর হয়ে গিয়েছি! 
৫ ফুট ১০ ইঞ্চি অহনকে ইতিমধ্যেই বলিউডের নব্য হাঙ্ক বলে ডাকতে শুরু করেছে গসিপ ম্যাগাজিনগুলি। মার্কিন বিশ্ববিদ্যালয় থেকে অভিনয় ও চলচ্চিত্রনির্মাণ নিয়ে পড়াশোনা করেছেন অহন। শোনা যায় তাঁর একজন গার্লফ্রেন্ডও রয়েছেন। স্কুলজীবনের বন্ধু, ব্যবসায়ী জয় শ্রফের মেয়ে তানিয়া শ্রফের সঙ্গে তাঁর প্রেমের সম্পর্ক বলে গুঞ্জন রয়েছে বি-টাউনে। 
অহন অভিনয়টা কেমন করবেন, সেটা অবশ্য এখন থেকেই বলা যায় না কিন্তু জানা গিয়েছে অহন নাকি খুব ভাল গান করেন। একটি ব্যান্ডের লিড সিঙ্গার ও গিটারিস্টও তিনি। এমন প্রতিভা নিয়ে বলিউডে পা দিয়ে আশা করা যায় দর্শকদের আশাহত করবেন না অহন এবং বাবার চেয়েও বেশি জনপ্রিয়তা পাবেন তিনি।